section_heading: Radnja
paragraph_text: U domu Sopranovih, Hernan i A.J. igraju videoigre. Tony kaže A.J.-u da mu se pridruži u garaži gdje mu priopćava da mu je pronašao građevinski posao. Umoran od slušanja A.J.-evih izlika, Tony mu zaprijeti da će mu oduzeti auto i druge stvari, te da će ga izbaciti iz kuće. A.J. na sve to zakoluta očima; kao upozorenje, Tony razbije A.J.-evo prednje staklo kacigom za američki nogomet i zaprijeti da će u potpunosti uništiti auto. Zatim dodaje, "nemoj me testirati". Nekoliko sati kasnije, Carmela sanja kako Adriana La Cerva šeta svog psa, Cosette, pokraj Eiffelova tornja. U snu, žandar s američkim naglaskom kaže Carmeli da kaže Adriani da je mrtva.